
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2274 

29 Νοεμβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση οργανικών θέσεων προσωπικού με σύμβα¬ 
ση εργασίας ιδιωτικού δικαίου αορίστου χρόνου 

στην Περιφέρεια Ιονίων Νήσων. 1 

Σύσταση Κεντρικών, Ειδικών και Περιφερειακών Ορ¬ 
γάνων Ελέγχου επενδύσεων σύμφωνα με το άρ¬ 
θρο 7 παρ. 17 του ν. 3299/2004. 2 


Τροποποίηση της υπ’ αριθμ. 2/39766/0022/27.5.1999 
απόφασης του Υπουργού Οικονομικών με θέμα 
«Καθορισμός ειδικής κατ’ αποκοπή μηνιαίας απο¬ 
ζημίωσης στους συνταξιούχους του Δημοσίου ή 
Ν.Π.Δ.Δ. που υπηρετούν στην Προεδρία της Δη¬ 


μοκρατίας» (Β' 1093). 3 

Επιβολή πολλαπλών τελών και διαφυγόντων δασμών 

για τελωνειακή παράβαση. 4 

Επιβολή προστίμου για τελωνειακή παράβαση. 5 

Αναπροσαρμογή του ημερήσιου νοσηλίου - τροφεί- 
ου που καταβάλλουν οι ασφαλιστικοί οργανισμοί 
σε ιδρύματα για την περίθαλψη παιδιών ασφαλι¬ 
σμένων με σωματική ή νοητική αναπηρία. 6 

Έκτακτη οικονομική ενίσχυση σε ανέργους της επι¬ 
χείρησης «ΕΡΙΟΤΕΚ». 7 

Όροι και προϋποθέσεις για τη διατήρηση θέσεων 
εργασίας σε ξενοδοχειακές επιχ/σεις ετών 2007- 

2008. 8 

Κήρυξη υποχρεωτικής της απόφασης διαιτησίας 
35/2007 «Ρύθμιση των όρων αμοιβής και εργασί¬ 
ας των οδηγών τουριστικών λεωφορείων (πούλ¬ 
μαν) όλης της χώρας. 9 

Μεταβίβαση δρόμων και ρεμμάτων - χανδάκων αγρ/ 
τος Καλλιφύτου στο Δήμο Δράμας (για Δ.Δ. Καλ- 

λιφύτου). 10 

Διενέργεια υποχρεωτικού αναδασμού περιοχής αγρ/ 
τος (τμήμα) Ελαφοχωρίου του Δήμου Μεταξά- 
δων. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 6322/14.9.2007 
απόφαση του Πρυτανικού Συμβουλίου του Πανε¬ 
πιστημίου Κρήτης. 12 


Α ΠΟΦΑΣΕΙ Σ 

Αριθμ. 52690 (1) 

Σύσταση οργανικών θέσεων προσωπικού με σύμβαση 
εργασίας ιδιωτικού δικαίου αορίστου χρόνου στην 
Περιφέρεια Ιονίων Νήσων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του άρθρου 1 παρ. 2 του ν. 3320/2005 «Ρυθμίσεις 
θεμάτων για το προσωπικό του Δημοσίου και των νο¬ 
μικών προσώπων του ευρύτερου δημόσιου τομέα και 
για τους Ο.Τ.Α.» (ΦΕΚ 48Α). 

β. του ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις» (ΦΕΚ 107Α). 

γ. του άρθρου 11 του π.δ. 164/2004 «Ρυθμίσεις για τους 
εργαζομένους με συμβάσεις ορισμένου χρόνου στο δη¬ 
μόσιο τομέα» (ΦΕΚ 134Α). 

δ. του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 

2. Την από 4.6.2007 απόφαση του Υπηρεσιακού Συμ¬ 
βουλίου των Υπαλλήλων της Περιφέρειας Ιονίων Νή¬ 
σων, όπως αυτή διατυπώθηκε στο με υπ’ αριθμ. 1/2007 
πρακτικό του. 

3. Την με υπ’ αριθμ. 188/24.7.2007 απόφαση του 1ου 
Τμήματος Διακοπών του Α.Σ.Ε.Π. 

4. Το γεγονός ότι δεν υφίστανται κενές οργανικές 
θέσεις προσωπικού ιδιωτικού δικαίου αορίστου χρό¬ 
νου ειδικότητας ΠΕ Διοικητικού - Οικονομικού και ΔΕ 
Διοικητικών Γραμματέων ή αντιστοίχων ή παρεμφερών 
ειδικοτήτων στην Περιφέρεια Ιονίων Νήσων. 

5. Την με υπ’ αριθμ. 42362/Υ252/28.9.2007 κοινή απόφα¬ 
ση του Πρωθυπουργού και του Υπουργού Οικονομίας 
και Οικονομικών, «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (1948 Β). 

6. Το γεγονός ότι από την απόφαση αυτή προκαλείται 
ετήσια δαπάνη σε βάρος του κρατικού προϋπολογισμού 
ύψους εκατόν έξι χιλιάδων διακοσίων (106.200) ευρώ 
περίπου, η οποία θα καλύπτεται από τις πιστώσεις του 
προϋπολογισμού της Περιφέρειας Ιονίων Νήσων (ΕΦ 

906-28 /ΚΑΕ ομάδας 0200). Η παραπάνω δαπάνη περι¬ 
ορίζεται για το τρέχον οικονομικό έτος στο ποσό των 
οχτώ χιλιάδων τετρακοσίων (8.400) ευρώ περίπου και θα 
καλυφθεί από πιστώσεις που θα εγγράφουν προς τούτο 
στον παραπάνω προϋπολογισμό, αποφασίζουμε: 

Συστήνουμε τις παρακάτω οργανικές θέσεις με σύμ¬ 
βαση εργασίας ιδιωτικού δικαίου αορίστου χρόνου στην 
Περιφέρεια Ιονίων Νήσων, ως εξής: 

- μία (1) οργανική θέση κατηγορίας ΠΕ ειδικότητας 
Διοικητικού - Οικονομικού και 

- τέσσερις (4) οργανικές θέσεις κατηγορίας ΔΕ ειδι¬ 
κότητας Διοικητικών Γραμματέων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Νοεμβρίου 2007 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΡΟΚΟΠΗΣ ΠΑΥΛΟΠΟΥΛΟΣ ΝΙΚΟΛΑΟΣ ΛΕΓΚΑΣ 
-♦- 

Αριθμ. 50274 (2) 

Σύσταση Κεντρικών, Ειδικών και Περιφερειακών Οργά¬ 
νων Ελέγχου επενδύσεων σύμφωνα με το άρθρο 7 
παρ. 17 του ν. 3299/2004. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 3299/2004 (Φ.Ε.Κ. 261/τ.Α'/ 
23.12.2004) «Κίνητρα Ιδιωτικών Επενδύσεων για την Οι¬ 
κονομική Ανάπτυξη και την Περιφερειακή Σύγκλιση», 
όπως ισχύει και ειδικότερα την παράγραφο 17 του άρ¬ 
θρου του άρθρου 7 αυτού. 

2. Το άρθρο 90 του «Κώδικα για την Κυβέρνηση και 
τα Κυβερνητικό όργανα» που κυρώθηκε με το άρθρο 
πρώτο του π.δ. 63/2005 (ΦΕΚ Α'98). 

3. Τις διατάξεις του π.δ. 206/2007 (Φ.Ε.Κ. 232/τ.Α7 

19.9.2007) «Διορισμός Υπουργών και Υφυπουργών». 

4. Τις διατάξεις του π.δ. 178/2000 (Φ.Ε.Κ. 165/τ.Α7 
14.7.2000) «Περί Οργανισμού του Υπουργείου Εθνικής 
Οικονομίας». 

5. Τις διατάξεις του π.δ. 81/20.3.2002 (Φ.Ε.Κ. 57/τ.Α7 
21.3.2002) «Συγχώνευση των Υπουργείων Εθνικής Οικο¬ 
νομίας και Οικονομικών στο Υπουργείο Οικονομίας και 
Οικονομικών». 

6. Την υπ’ αριθμ. 42362/Υ252/28.9.2007 (ΦΕΚ 1948/τ.Β7 

3.10.2007) απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

7. Την υπ’ αριθμ. 57228/ΤΠΕ355/26.6.1998 απόφαση του 
Υπουργού Εθνικής Οικονομίας «Σύσταση Κεντρικών 
Οργάνων ελέγχου επενδύσεων ή/και προγραμμάτων 
χρηματοδοτικής μίσθωσης ή επιχειρηματικών σχεδίων 
διάσωσης και αναδιάρθρωσης όλων των αναπτυξιακών 
νόμων» η οποία διατηρήθηκε σε ισχύ με την περίπτωση 
ιε της παραγράφου 2 του άρθρου 12 του ν. 3299/2004, 
όπως ισχύει. 

8. Την υπ’ αριθμ. 231/2007 Γνωμοδότηση του Β' Τμή¬ 
ματος του Νομικού Συμβουλίου του Κράτους, αποφα¬ 
σίζουμε: 


Αρθρο 1 

Σύσταση Οργάνων Ελέγχου 

Συστήνονται Όργανα Ελέγχου επενδύσεων σύμφωνα 
με τις περιπτώσεις α και γ της παραγράφου 17 του 
άρθρου 7 του ν. 3299/2004, όπως ισχύει, ως εξής: 

α. Κεντρικά Όργανα Ελέγχου της υποπερίπτωσης ί 
της περίπτωσης α, για την πρόοδο των επενδυτικών 
έργων ανεξάρτητα αν βρίσκονται στο στάδιο υλοποί¬ 
ησης ή έχουν περατωθεί. Η αρμοδιότητα των Κεντρι¬ 
κών Οργάνων Ελέγχου αφορά επενδύσεις που έχουν 
υπαχθεί στο καθεστώς ενισχύσεων του ν. 3299/2004 ή 
των προγενέστερων επενδυτικών νόμων με αποφάσεις 
του Υπουργού Οικονομίας και Οικονομικών ή με κοινές 
Υπουργικές αποφάσεις. Η αρμοδιότητα των Κεντρικών 
Οργάνων Ελέγχου αφορά και επενδύσεις που έχουν 
ενταχθεί στο Ελληνικό Σχέδιο Οικονομικής Ανασυγκρό¬ 
τησης των Βαλκανίων (Ε.Σ.Ο.Α.Β.) και γενικότερα για 
επενδύσεις που υλοποιούνται σε χώρες της αλλοδαπής 
σύμφωνα με τις διατάξεις των επενδυτικών νόμων (άρ¬ 
θρο 3 παρ. 2 του ν. 2601/1998 κ.λπ.). 

β. Ειδικά Όργανα Ελέγχου της υποπερίπτωσης ϋ της 
περίπτωσης α για τον επανέλεγχο επενδύσεων που 
έχουν υπαχθεί στις διατάξεις του ν. 3299/2004 ή των 
προγενέστερων επενδυτικών νόμων από οποιαδήποτε 
υπηρεσία ή φορέα εφαρμογής των. 

Ο έλεγχος των Ειδικών Οργάνων πραγματοποιείται 
ανεξάρτητα αν έχουν προηγηθεί άλλοι έλεγχοι από 
οποιοδήποτε Όργανο Ελέγχου ή υπηρεσία. 

γ. Περιφερειακά Οργανα Ελέγχου της περίπτωσης γ 
για την πρόοδο των επενδυτικών έργων ανεξάρτητα αν 
βρίσκονται στο στάδιο υλοποίησης ή έχουν περατωθεί. 

Η αρμοδιότητα των Περιφερειακών Οργάνων Ελέγ¬ 
χου αφορά επενδύσεις που πραγματοποιούνται εντός 
των ορίων Διοικητικής Περιφέρειας και έχουν υπαχθεί 
στο καθεστώς ενισχύσεων του ν. 3299/2004 ή προγενέ¬ 
στερων επενδυτικών νόμων με αποφάσεις του Γ ενικού 
Γραμματέα της οικείας Περιφέρειας ή του Νομάρχη 
νομού που ανήκει στην Περιφέρεια αυτή. 

Άρθρο 2 

Συγκρότηση Οργάνων Ελέγχου 
α. Τα Κεντρικά και τα Ειδικά Όργανα Ελέγχου συ¬ 
γκροτούνται με απόφαση του Υπουργού Οικονομίας και 
Οικονομικών και τα Περιφερειακά Οργανα Ελέγχου με 
απόφαση του Γ ενικού Γ ραμματέα της οικείας Περιφέ¬ 
ρειας, ή με αποφάσεις διοικητικών Οργάνων στα οποία 
έχουν μεταβιβαστεί οι σχετικές αρμοδιότητες, από δύο 
(2) τουλάχιστον μέλη με ιδιότητες και προσόντα ανά¬ 
λογα των ιδιαιτεροτήτων και των χαρακτηριστικών της 
ελεγχόμενης επένδυσης (οικονομολόγοι, πολιτικοί μη¬ 
χανικοί, αρχιτέκτονες, νομικοί, γεωλόγοι, κ.λπ.). 

Οι αποφάσεις της περίπτωσης αυτής δεν δημοσιεύ¬ 
ονται στην Εφημερίδα της Κυβέρνησης, 
β. Μέλη των Οργάνων ελέγχου δύνανται να ορίζονται: 
ί. υπάλληλοι, μόνιμοι ή με σύμβαση ιδιωτικού δικαίου, 
της αρμόδιας υπηρεσίας του Υπουργείου Οικονομίας και 
Οικονομικών (ΔιεύθυνσηΈγκρισης και Ελέγχου Ιδιωτικών 
Επενδύσεων) ή των Περιφερειών της χώρας. 

ϋ. υπάλληλοι, μόνιμοι ή με σύμβαση ιδιωτικού δικαίου, 
των λοιπών υπηρεσιών του Υπουργείου Οικονομίας και 
Οικονομικών ή των Περιφερειών της χώρας. 

ίϋ. υπάλληλοι, μόνιμοι ή με σύμβαση ιδιωτικού δικαίου, 
άλλων δημοσίων υπηρεσιών που υπάγονται στο νομικό 
πρόσωπο του Δημοσίου. 

ίν. υπάλληλοί νομικών προσώπων ιδιωτικού δικαίου, 
εφόσον συντρέχουν σωρευτικά οι ακόλουθες προϋπο¬ 
θέσεις: 

Το νομικό πρόσωπο ιδιωτικού δικαίου θα πρέπει 

- να έχει συσταθεί με νόμο, 

- να μην έχει κερδοσκοπικό χαρακτήρα, 

- να λειτουργεί χάριν του δημοσίου συμφέροντος, 

- να εποπτεύεται από το Κράτος, 

- το μετοχικό του κεφάλαιο να καλύπτεται κατά πλει- 
οψηφία από το Κράτος, 

- να διαθέτει προσωπικό κατάλληλο για συμμετοχή 
στα Όργανα Ελέγχου επενδύσεων, δηλαδή να διαθέτει 
τουλάχιστον προσόντα και εμπειρία για το σχεδίασμά, 
την οργάνωση και την υλοποίηση αναπτυξιακών προ¬ 
γραμμάτων. 

ν. Ορκωτοί ελεγκτές, εκτιμητές ή σύμβουλοι εμπειρο¬ 
γνώμονες σε θέματα ελέγχου επενδύσεων, με την προ¬ 
ϋπόθεση της πιστοποίησης τους από εξουσιοδοτημένο 
όργανο (Οικονομικό Επιμελητήριο, Τεχνικό Επιμελητήριο 
της Ελλάδος κ.λπ.), 

νι. υπάλληλοι των Οργανισμών Τοπικής Αυτοδιοίκησης 
α’ και β’ βαθμού με υπόδειξη των Νομικών Προσώπων 
τους για την καταλληλότητα τους ως προς την διενέρ¬ 
γεια των ελέγχων επενδύσεων. 

γ. Τα μέλη των Οργάνων ελέγχου δεν μπορούν να 
είναι σύμβουλοί ή να συμμετέχουν στο μετοχικό κεφά¬ 
λαιο ή στη διοίκηση επιχειρήσεων που έχουν ενισχυθεί 
ή έχουν υποβάλει αίτηση για να ενισχυθούν από τους 
επενδυτικούς νόμους. 

Άρθρο 3 

Έργο των Οργάνων Ελέγχου 

α.Έργο των Οργάνων Ελέγχου είναι η παρακολούθη¬ 
ση και η διενέργεια των αναγκαίων ελέγχων στον τόπο 
εγκατάστασης της επένδυσης ή της εταιρείας για τη 
διαπίστωση της προόδου της επενδυτικών έργων και 
της τήρησης των όρων και των προϋποθέσεων που 
προβλέπονται στις διατάξεις του ν. 3299/2004 ή των 
προγενέστερων αναπτυξιακών νόμων και τις σχετικές 
εγκριτικές πράξεις. 

β. Οι έλεγχοι πραγματοποιούνται είτε κατά τη δι¬ 
άρκεια υλοποίησης της ενισχυθείσας επένδυσης είτε 
μετά την ολοκλήρωση και την έναρξη της παραγωγικής 
της λειτουργίας και εντός της οριζόμενης προθεσμίας 
των εκάστοτε επενδυτικών νόμων.Έλεγχοι μπορούν να 
πραγματοποιηθούν και κατά τη διαδικασία αξιολόγησης 
επενδυτικών σχεδίων για το σχηματισμό πληρέστερης 
εικόνας του αντικειμένου τους και των επί μέρους στοι¬ 
χείων τους. 

γ. Μετά τον έλεγχο συντάσσεται και υπογράφεται 
πρωτότυπα από όλα τα μέλη του Οργάνου Ελέγχου, 
σχετική έκθεση που περιλαμβάνει με πλήρη τεκμηρίωση 
και αναλυτική προσέγγιση, το επενδυτικό έργο και την 
αξία του, που πραγματοποιήθηκε μέχρι την ημερομηνία 
διενέργειας του ελέγχου, ή τα στοιχεία εκείνα τα οποία 
αποτέλεσαν το αντικείμενο του (ελέγχου). 

δ. ί. Για την υποβοήθηση του έργου των Οργάνων 
Ελέγχου οι αρμόδιες υπηρεσίες θέτουν στη διάθεση 
τους όλες τις διοικητικές πράξεις (αποφάσεις υπαγωγής, 
ολοκλήρωσης, τροποποιήσεις, εισηγητικά σημειώματα 
κ,λπ.) των συγκεκριμένων προς έλεγχο επενδύσεων κα¬ 
θώς και κάθε άλλο απαραίτητο στοιχείο. 

ϋ. Για τη διευκόλυνση του έργου των Οργάνων Ελέγ¬ 
χου οι φορείς των ενισχυόμενων επενδύσεων οφείλουν 


να παράσχουν όλα τα δικαιολογητικά και τα παρα¬ 
στατικά που ορίζονται στην υπ’ αριθμ. 48116/19.12.2005 
(ΦΕΚ 1827/τ.Β723.12.2005) απόφαση του Υφυπουργού 
Οικονομίας και Οικονομικών καθώς και τυχόν πρόσθετα 
στοιχεία που, κατά την κρίση των Οργάνων ελέγχου, 
σχετίζονται με το υλοποιούμενο ή υλοποιηθέν επενδυ¬ 
τικό έργο και το διαμορφούμενο κόστος του (στοιχεία 
αξίας μηχανημάτων, εξοπλισμού κλπ) και συμβάλουν στη 
διαπίστωση της πλήρωσης των όρων και προϋποθέσεων 
του νόμου και της εγκριτικής απόφασης. 

Άρθρο 4 

α. Από τις διατάξεις της παρούσας απόφασης δεν 
προκαλείται δαπάνη σε βάρος του Προϋπολογισμού 
Δημοσίων Επενδύσεων. 

Η δαπάνη για τη συγκρότηση των Οργάνων ελέγχου που 
προβλέπονται στην απόφαση αυτή έχει εκτιμηθεί στην υπ’ 
αριθμ. 2/8781/0022/7.2.2007 (ΦΕΚ 7Θ/Τ.Υ.Ο.Δ.Δ./ 23.2.2007) 
υπουργική απόφαση για τον «Καθορισμό αποζημιώσεων 
των μελών και των εισηγητών των Γνωμοδοτικών Επιτρο¬ 
πών .και των μελών των Οργάνων Ελέγχου των επεν¬ 

δύσεων, σύμφωνα με τις διατάξεις του ν. 3299/2004». 

β. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβέρνησης, οπό¬ 
τε παύει η ισχύς της υπ’ αριθμ. 57228/ΤΠΕ 355/26.6.1998 
απόφασης του Υπουργού Εθνικής Οικονομίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 19 Νοεμβρίου 2007 

οι υπουργοί ΥΦΥΠ0ΥΡΓ0Σ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ ΓΙΑΝΝΗΣ ΠΑΠΑΘΑΝΑΣΙΟΥ 


-♦- 

Αριθμ. 2/60537/0022 (3) 

Τροποποίηση της υπ’ αριθμ. 2/39766/0022/27.5.1999 από¬ 
φασης του Υπουργού Οικονομικών με θέμα «Καθο¬ 
ρισμός ειδικής κατ’ αποκοπή μηνιαίας αποζημίω¬ 
σης στους συνταξιούχους του Δημοσίου ή Ν.Π.Δ.Δ. 
που υπηρετούν στην Προεδρία της Δημοκρατίας» 
(Β' 1093). 


Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1) Τις διατάξεις της παρ. 13 του άρθρου 13 του 
ν.2703/1999 με θέμα «Αναπροσαρμογή συντάξεων συ¬ 
νταξιούχων μελών Δ.Ε.Π. των ΑΕΙ, Ε.Π. των Τ.Ε.Ι., γιατρών 
Ε.Σ.Υ των διπλωματικών υπαλλήλων, ρύθμιση συνταξιο- 
δοτικών θεμάτων και άλλες διατάξεις». (Α'72). 

2) Την υπ’ αριθμ. Φ.1610/1657/5.10.2007 πρόταση του 
Γ ενικού Γ ραμματέα της Προεδρίας της Δημοκρατίας. 

3) Την υπ’ αριθμ. 42362/Υ 252/28.9.2007 κοινή απόφαση 
του Πρωθυπουργού και του Υπουργού Οικονομίας και 
Οικονομικών με θέμα «Καθορισμός αρμοδιοτήτων των 
Υφυπουργών Οικονομίας και Οικονομικών (Α 1948). 

4) Την απόφαση του Υπουργού Οικονομίας και Οικονο¬ 
μικών με αριθμό 2/3976/0022/27.5.1999 με θέμα «Καθορι¬ 
σμός ειδικής κατ’ αποκοπή μηνιαίας αποζημίωσης στους 
συνταξιούχους του Δημοσίου, Ν.Π.Δ.Δ. που υπηρετούν 
στην Προεδρία της Δημοκρατίας» (Β' 1093). 

5) Το γεγονός ότι από τις διατάξεις της παρούσας 
απόφασης προκαλείται δαπάνη ύψους 2.400 ευρώ για 

το έτος 2007 και για το καθένα από τα επόμενα έτη το 
ποσό των 14.400 ευρώ για κάθε χρόνο και θα καλυφθεί 
από τις πιστώσεις που θα είναι γραμμένες στον Κ.Α.Ε. 
0289 ειδ. Φορέα 01-100, αποφασίζουμε: 

1. Η περίπτωση β' της παραγράφου 1 της απόφασης του 
Υπουργού Οικονομικών με υπ’ αριθμ. 2/39766/0022/1999 
αντικαθίσταται ως εξής: 

«1. Το ποσό της περιπτώσεως β' της παραγράφου 1 της 
υπ’ αριθμ. 2/39766/0022/27.5.1999 αποφάσεως του Υπουρ¬ 
γού Οικονομικών αναπροσαρμόζεται σε ευρώ επτακόσια 
ογδόντα έξι και ενενήντα τέσσερα λεπτά (786,94 €)». 

2. Η ισχύς της απόφασης αυτής αρχίζει από 1.11.2007. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 15 Νοεμβρίου 2007 

Ο ΥΦΥΠΟΥΡΓΟΣ 

ΝΙΚΟΛΑΟΣ ΛΕΓΚΑΣ 
-♦- 

(4) 

Επιβολή πολλαπλών τελών και διαφυγόντων δασμών 
για τελωνειακή παράβαση στον Ανθεμίδη Γεώργιο 
του Νικολάου. 

Ο ΠΡΟΪΣΤΑΜΕΝΟΣ ΤΟΥ Β' ΤΕΛΩΝΕΙΟΥ ΘΕΣ/ΝΙΚΗΣ 

Με την υπ’ αριθμ. 445/2005/2006 Καταλογιστική πράξη 
του Προϊσταμένου του Β' Τελωνείου Θεσ/νίκης καταλο- 
γίσθηκαν στον Ανθεμίδη Γ εώργιο του Νικολάου, αγνώ¬ 
στου διαμονής, ΑΔΤ Σ 478932/1995 και ΑΦΜ 016071982, 
πολλαπλά τέλη 454.721,63 (τετρακόσιες πενήντα τέσ¬ 
σερεις χιλ. επτακόσια είκοσι ένα ευρώ και εξήντα τρία 
λεπτά) και πρόστιμο για παράβαση του Κ.Ν.Φ.Κ 9.735,21 
(εννέα χιλ. επτακόσια τριάντα πέντε ευρώ και είκοσι ένα 
λεπτά), ευθύνεται δε αλληλεγγύως και εις ολόκληρον 
για την καταβολή του συνολικώς καταλογιζομένου πο¬ 
σού ήτοι πολλαπλά τέλη 1.818.886,53 (ένα εκατομμύριο 
οκτακόσιες δέκα οκτώ χιλ. οκτακόσια ογδόντα έξι ευρώ 
και πενήντα τρία λεπτά), πρόστιμο 38.940,86 (τριάντα 
οκτώ χιλ. ενιακόσια σαράντα ευρώ και ογδόντα έξι λε¬ 
πτά) και διαφυγόντες δασμούς και φόρους 606.295,51 
(εξακόσιες έξι χιλ. διακόσια ενενήντα πέντε ευρώ και 
πενήντα ένα λεπτά) 

Ο ανωτέρω Ανθεμίδης Γεώργιος του Νικολάου κηρύσ¬ 
σεται με την ανωτέρω καταλογιστική πράξη υπεύθυνος 
για λαθρεμπορία 633 χαρτοκιβωτίων αφορολόγητα τσι¬ 
γάρα, τα οποία διέφυγαν της κατάσχεσης, κατά παρά¬ 
βαση των διατάξεων της παρ. 2 του άρθρου 89 του ν. 
1165/1918 σε συνδυασμό με τα άρθρα 118 παρ. 5 και 150 
του ν. 2960/2001. 

Ο Προϊστάμενος 

ΓΕΩΡΓΙΟΣ ΣΑΜΑΡΑΣ 
-♦- 

(5) 

Επιβολή προστίμου για τελωνειακή παράβαση της 
εταιρείας με την επωνυμία «ΑΕ.ΜΕ. ΤΒΑΝ3ΡΟΗΤ 
ΟπιόΙτ». 

Ο ΔΙΕΥΘΥΝΤΗΣ ΤΕΛΩΝΕΙΟΥ ΠΑΤΡΩΝ 

Με την υπ’ αριθμ. 81/05/19.11.2007 καταλογιστική πράξη 
του Διευθυντή Τελωνείου Πατρών, επιβάλαμε σε βάρος 


της εταιρείας με την επωνυμία «ΑΕ.ΜΕ. ΤΒΑΝ3ΡΟΒΤ 
Θπιόίι», όπως εκπροσωπείται νόμιμα, με έδρα άγνωστη, 
πρόστιμο ποσού 1.173,88 ευρώ πλέον τελών χαρτοσήμου 
και υπέρ ΟΓΑ εισφοράς ποσοστού 2,4%, για παράβαση 
του άρθρου 37 παρ. 2 περ. δ' του ν. 2800/2000. 

Ο Διευθυντής 
ΝΙΚΟΛΑΟΣ ΠΑΛΙΟΣ 

-♦- 

Αριθμ. Φ.80000/23141/2495 (6) 

Αναπροσαρμογή του ημερήσιου νοσηλίου - τροφείου 
που καταβάλλουν οι ασφαλιστικοί οργανισμοί σε 
ιδρύματα για την περίθαλψη παιδιών ασφαλισμένων 
με σωματική ή νοητική αναπηρία. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των άρθρων 6 του ν. 861/1979 (Α' 2) και 
22 του ν. 997/1979 (Α'187). 

2. Την υπ’ αριθμ. 161/26/2.8.2007 απόφαση του Δ.Σ. του 
ΙΚΑ. 

3. Τις διατάξεις τις παρ. 3 του άρθρου 59 του ν. 3518/2006 
(Α 272) 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος των προϋπολογισμών 
των ασφαλιστικών οργανισμών ύψους 1.800.000,00 € 
περίπου, αποφασίζουμε: 

Καθορίζουμε το ημερήσιο νοσήλιο - τροφείο, που 
καταβάλλουν οι ασφαλιστικοί οργανισμοί, αρμοδι¬ 
ότητας Υπουργείου Απασχόλησης και Κοινωνικής 
Προστασίας, σε ιδρύματα που περιθάλπουν άτομα με 
βαριές σωματικές ή νοητικές αναπηρίες καθώς και 
σε εκπαιδευτήρια,οικοτροφεία ή θεραπευτήρια που 
παρέχουν αγωγή σε σωματικά ή νοητικά ανάπηρα ή 
δυσπροσάρμοστα παιδιά των ασφαλισμένων τους, στα 
παρακάτω ποσά στα οποία περιλαμβάνεται και η προ- 
βλεπόμενη από το άρθρο 6 του ν. 861/1979 συμμετοχή 
του ασφαλισμένου: 

Ι.α. Στα παιδιά που περιθάλπονται σε επιδοτούμενα 
από το κράτος ιδρύματα για άτομα με βαριές σω¬ 
ματικές ή νοητικές αναπηρίες, το ημερήσιο νοσήλιο 
- τροφείο καθορίζεται στο ποσό των 28,00 € ημερη- 
σίως κατ’ άτομο. 

β. Για τα παιδιά που περιθάλπονται σε μη επιδοτού¬ 
μενα από το κράτος Ιδρύματα, καθορίζεται στο ποσό 
που αντιστοιχεί στο νοσήλιο της Γ' θέσης των ιδιωτικών 
κλινικών όπως ισχύει κάθε φορά. 

2. Στα παιδιά που περιθάλπονται σε ειδικά ιδρύματα 
του άρθρου 6 του ν. 861/1979 εκτός των αναφερομένων 
στην παρ. 1, το ημερήσιο νοσήλιο - τροφείο καθορίζεται 
ως εξής: 

α. Στα 13,72 € ημερησίως κατ’ άτομο για παιδιά εσω¬ 
τερικά. 

β. Στα 9,52 € ημερησίως κατ’ άτομο για παιδιά εξω¬ 
τερικά με τροφή. 

γ. Στα 8,40 € ημερησίως κατ’ άτομο για παιδιά εξω¬ 
τερικά χωρίς τροφή. 

Τα παραπάνω ποσά προσαυξάνονται κατά 1,30 € την 
ημέρα κατ’ άτομο, εφόσον το ίδρυμα διαθέτει μεταφορικό 
μέσο, για την μεταφορά των παιδιών, από και προς αυτό. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η απόφαση αυτή, η ισχύς της οποίας αρχίζει από 
την ημερομηνία δημοσίευσής της, να δημοσιευθεί στην 
Εφημερίδα της Κυβερνήσεως. 

Αθήνα, 16 Νοεμβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 32059 (7) 

Έκτακτη οικονομική ενίσχυση σε ανέργους της επιχεί¬ 
ρησης «ΕΡΙΟΤΕΚ». 

Ο ΥΠΟΥΡΓΟΣ 

ΑΠΟΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Το άρθρο 90 του π.δ. 63/2005 (ΦΕΚ 98/Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α'). 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α'). 

4. Τις διατάξεις του άρθρου 46 του ν.δ. 2698/1953, όπως 
συμπληρώθηκε με το άρθρο 38 του ν. 2224/1994. 

5. Την υπ’ αριθμ. 3314/23.10.2007 απόφαση του Δ.Σ. του 
ΟΑΕΔ (αριθμ. Συνεδρ. 47/23.10.2007) που μας διαβιβά¬ 
σθηκε από τον ΟΑΕΔ με το υπ’ αριθμ. Β136382/1.11.20 07 
έγγραφο του. 

6. Το γεγονός ότι από τις διατάξεις της παρούσας 
Υπουργικής Απόφασης δεν προκαλείται δαπάνη σε βά¬ 
ρος του Κρατικού προϋπολογισμού και ως εκ τούτου δεν 
εμπίπτει στις διατάξεις της παρ. 3 του άρθρου 22 του ν. 
2362/1995 (περί Δημοσίου Λογιστικού), αποφασίζουμε: 

Α. Εγκρίνουμε την καταβολή έκτακτης οικονομικής 
ενίσχυσης 1.000,00 € σε κάθε ένα από τους 13 ανέργους 
της επιχείρησης «ΕΡΙΟΤΕΚ», με την προϋπόθεση να είναι 
άνεργοι και μη επιδοτούμενοι κατά την καταβολή. 

Β. Η συνολική δαπάνη ανέρχεται στο ποσό των 
13.000,00 € (13 άτομα χ 1.000,00 € = 13.000,00 €). 

Γ. Υπόλογος διαχειριστής ορίζεται η προϊσταμένη της 
Τ.Υ. Ν. Ιωνίας Κίτσιου Κασιαννή. 

Δ. Την έκδοση χρηματικού εντάλματος προπληρωμής 
σε βάρος του ΚΑΕ 2641 οικονομικής χρήσης έτους 2007 
και η απόδοση του λογαριασμού να γίνει ένα μήνα το 
αργότερο από τη λήξη της καταβολής. Η δαπάνη από 
την παρούσα υπουργική απόφαση δεν βαρύνει τον Κρα¬ 
τικό Προϋπολογισμό, αλλά βαρύνει εξ ολοκλήρου τον 
Προϋπολογισμό του ΟΑΕΔ. 

Ε. Η λήξη της καταβολής ορίζεται σε 60 ημέρες από 
την ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Νοεμβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 32073 (8) 

Όροι και προϋποθέσεις για τη διατήρηση θέσεων εργα¬ 
σίας σε ξενοδοχειακές επιχ/σεις ετών 2007-2008. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα κυβερνητικά όργανα», που 


κυρώθηκε με το άρθρο πρώτο του π.δ/τος 63/2005 (ΦΕΚ 
98 Α'). 

2. Τις διατάξεις του π.δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1998). 

3. Τις διατάξεις του ν. 2956/2001 «Αναδιάρθρωση του 
ΟΑΕΔ και άλλες διατάξεις» (ΦΕΚ 258/Α). 

4. Τ ις διατάξεις της παρ. 2α του άρθρου 1 του ν. 2469/ 
1997 «Περιορισμός και βελτίωση της αποτελεσματικό- 
τητας των κρατικών δαπανών». (Α' 38). 

5. Τις διατάξεις του άρθρου 8 του ν. 1545/1985 «Εθνι¬ 
κό Σύστημα Προστασίας από την ανεργία και άλλες 
διατάξεις». 

6. Την υπ’ αριθμ. 31490/13.11.2006 απόφαση του Υφυπουρ¬ 
γού Απασχόλησης και Κοιν. Προστασίας «Όροι και προϋ¬ 
ποθέσεις για τη διατήρηση θέσεων εργασίας σε Ξενοδο¬ 
χειακές επιχ/σεις ετών 2006-2007» (ΦΕΚ Β/24.11.2007). 

7. Την υπ’ αριθμ 3333/30.10.2007 απόφαση του ΔΣ του 
ΟΑΕΔ (αριθμ. συνεδρ. 48/30.10.2007) που μας υποβλήθη¬ 
κε με το υπ’ αριθμ. Β136957/6.11.2007 έγγραφό του. 

8. Το γεγονός ότι από τις διατάξεις της παρούσας υπουρ¬ 
γικής απόφασης δεν προκαλείται δαπάνη σε βάρος του Κρα¬ 
τικού προϋπολογισμού και ως εκ τούτου δεν εμπίπτει στις 
διατάξεις της παρ. 3 του άρθρου 22 του ν. 2362/1995 «Περί 
Δημοσίου Λογιστικού, ελέγχου των δαπανών του Κράτους 
και άλλες διατάξεις» (ΦΕΚ 247/27.11.1995), αποφασίζουμε: 

1. Εγκρίνουμε τους όρους, τις προϋποθέσεις, τα δικαι- 
ολογητικά, την διαδικασία που θα πρέπει να τηρηθεί για 
την καταβολή επιδότησης των Ξενοδοχειακών επιχειρή¬ 
σεων καθώς και το ύψος της επιδότησης και κάθε άλλη 
λεπτομέρεια για τα έτη 2007 - 2008, ως εξής: 

Στο πρόγραμμα διατήρησης θέσεων εργασίας σε ξενο¬ 
δοχειακές μονάδες μπορούν να υπαχθούν οι κάθε μορ¬ 
φής ξενοδοχειακές επιχειρήσεις που βρίσκονται εκτός 
της περιφέρειας της τέως Διοικήσεως Πρωτευούσης και 
του Πολεοδομικού Συγκροτήματος Θεσ/νίκης, εφόσον 
λειτουργούν με άδεια του Ε.Ο.Τ. και την προηγούμενη 
πενταετία διέκοψαν τις εργασίες τους τουλάχιστον 
για δύο (2) έτη πριν από την 10 η Νοεμβρίου, εκτός εάν 
μετείχαν στα προηγούμενα προγράμματα διατήρησης 
θέσεων εργασίας για την χειμερινή περίοδο ή είναι 
νέες επιχειρήσεις, οπότε θα πρέπει να διέκοψαν κατά 
το προηγούμενο έτος πριν από την 10 η Νοεμβρίου. 

2. Οι ενδιαφερόμενες ξενοδοχειακές επιχειρήσεις πρέ¬ 
πει να υποβάλουν στην πλησιέστερη Υπηρεσία Απασχό¬ 
λησης του ΟΑΕΔ τα εξής δικαιολογητικά: 

• Αίτηση με τα βασικά στοιχεία της επιχείρησης 
(επωνυμία, διεύθυνση, νόμιμο εκπρόσωπο κ.λπ.), που θα 
περιέχει την επιθυμία της να υπαχθεί στο πρόγραμ¬ 
μα, σύμφωνα με τους όρους που θεσπίζει η παρούσα 
απόφαση του Υπουργού Απασχόλησης και Κοινωνικής 
Προστασίας. 

• Υπεύθυνη δήλωση του άρθρου 8 του ν. 1599/1986 
ότι οι εργαζόμενοι που θα απασχολήσει στην περίοδο 
επιμήκυνσης δεν ανήκουν στο μόνιμο προσωπικό της. 

• Αδεια του ΕΟΤ για τη λειτουργία της επιχείρησης. 

• Βεβαίωση του ΕΟΤ για την εποχιακή λειτουργία 
της επιχείρησης. 

• Αναλυτική κατάσταση των εργαζομένων που θα απα¬ 
σχολήσουν κατά την περίοδο της επιμήκυνσης των εργα¬ 
σιών τους και των ημερών εργασίας, του καθενός εξ αυτών, 
στη διάρκεια της περιόδου επιμήκυνσης των εργασιών. 

• Φωτοτυπίες των αποσπασμάτων των ατομικών λογα¬ 
ριασμών ασφάλισης των ξενοδοχοϋπαλλήλων, προκειμέ- 
νου να ελεγχθεί το δικαίωμα για επιδότηση ανεργίας. 

Εφόσον κατά τον έλεγχο των δικαιολογητικών διαπιστω¬ 
θεί ότι δεν πληρούνται οι προϋποθέσεις υπαγωγής στο 
πρόγραμμα, η Υπηρεσία εκδίδει απορριπτική απόφαση. 

3. Η επιδοτούμενη επιμήκυνση αρχίζει από την 1.11.2007, 
δεν μπορεί όμως να υπερβαίνει τους τέσσερις μήνες από 
την έναρξή της και σε καμία περίπτωση την 29.2.2008. 

4. Οι ημέρες της επιδότησης του ξενοδόχου δεν μπο¬ 
ρούν να υπερβούν τον αριθμό των ημερησίων επιδο¬ 
μάτων ανεργίας που δικαιούται ο ξενοδοχοϋπάλληλος, 
κατά την έναρξη της περιόδου επιμήκυνσης της λει¬ 
τουργίας της επιχείρησης. 

Οι ημέρες επιδότησης του ξενοδόχου αφαιρούνται από 
την επιδότηση της ανεργίας του ξενοδοχοϋπάλληλου 
όπως αυτή προκύπτει κατά την έναρξη της λειτουργίας 
της επιχείρησης. Το ύψος της επιδότησης καθορίζεται 
ίσο με το ημερήσιο επίδομα ανεργίας που ισχύει κατά 
τη διάρκεια της επιμήκυνσης και δικαιούται ο ξενοδοχο¬ 
ϋπάλληλος, για κάθε ημέρα εργασίας του στην επιμήκυν¬ 
ση, με ανώτερο όριο τις 25 ημέρες κατά μήνα και τις 100 
ημέρες για όλη την διάρκεια της επιμήκυνσης. 

Η αρμόδια Υπηρεσία απασχόλησης θα διενεργεί έλεγ¬ 
χο λειτουργίας της ξενοδοχειακής επιχείρησης κατά τη 
διάρκεια της επιμήκυνσης των εργασιών της. Εφόσον 
διαπιστωθεί ότι δεν πληρούνται οι όροι του προγράμ¬ 
ματος θα προβαίνει σε απόφαση διακοπής του. 

5. Η προθεσμία είσπραξης της επιχορήγησης καθορί¬ 
ζεται σε 3 μήνες από την ημερομηνία κοινοποίησης της 
σχετικής εγκριτικής Υπουργικής Απόφασης, για κάθε 
ξενοδοχειακή επιχ/ση. 

Μετά την παρέλευση του διαστήματος η αξίωση για 
είσπραξη παραγράφεται και η αρμόδια Υπηρεσία εκδί¬ 
δει απόφαση παραγραφής. 

6. Το Διοικητικό Συμβούλιο του ΟΑΕΔ εξουσιοδοτείται 
να εξετάσει, σύμφωνα με τα όσα ορίζει ο σχετικός νόμος 
και η παρούσα απόφαση, τις αιτήσεις των επιχειρήσεων 
και να διατυπώνει γνώμη στο Υπουργείο Απασχόλησης και 
Κοινωνικής Προστασίας για την επιχορήγηση αυτών. 

Το Διοικητικό Συμβούλιο του ΟΑΕΔ αποφαίνεται και 
επί των ενστάσεων των ξενοδοχειακών επιχειρήσε¬ 
ων που η αίτηση τους απορρίφθηκε από την αρμόδια 
Υπηρεσία ή έγινε διακοπή του προγράμματος τους ή 
παραγράφηκε η αξίωσή τους. 

7. Η κάλυψη της δαπάνης θα βαρύνει τον προϋπολο¬ 
γισμό του ΟΑΕΔ έτους 2008 με αριθμό λογαριασμού 
2493 για τον οποίο θα προβλεφθεί ποσό ύψους 500.000 
€ για ολόκληρο το έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2007 

Ο ΥΠΟΥΡΓΟΣ 

ΒΑΣΙΛΕΙΟΣ Ν. ΜΑΓΓΙΝΑΣ 
-♦- 

Αριθμ. 13377 (9) 

Κήρυξη υποχρεωτικής της απόφασης διαιτησίας 35/2007 
«Ρύθμιση των όρων αμοιβής και εργασίας των οδηγών 
τουριστικών λεωφορείων (πούλμαν) όλης της χώρας. 

Η ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 90 του «Κώδικα νομοθεσίας για 
την Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 


2. Την υπ’ αριθμ. Υ1/2004 απόφαση του Πρωθυπουργού 
«Μεταβολή τίτλων Υπουργείων και καθορισμός της σει¬ 
ράς τάξης των Υπουργείων (ΦΕΚ 513/Β/10.3.2004). 

3. Την υπ’ αριθμ. 80050/12.10.2007 (ΦΕΚ 2060/Β/ 
23.10.2007) κοινή απόφαση του Πρωθυπουργού και του 
Υπουργού Απασχόλησης και Κοινωνικής Προστασίας 
«Ανάθεση αρμοδιοτήτων στην Υφυπουργό Απασχόλη¬ 
σης και Κοινωνικής Προστασίας». 

4. Τ ις διατάξεις της παρ. 2 του άρθρου 11 του ν. 1876/ 
1990 (ΦΕΚ 27/Α/90). 

5. Την από 25.7.2007 αίτηση της Ομοσπονδίας Συνδι¬ 
κάτων Μεταφορών Ελλάδας (ΟΣΜΕ). 

6. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίαση τούτης 8.10.2007. 

7. Τα στοιχεία του φακέλου από τα οποία προκύπτει 
ότι συντρέχουν οι αριθμητικές προϋποθέσεις για τη 
κήρυξη υποχρεωτικής της πιο πάνω Δ.Α. δηλαδή ότι 
οι δεσμευόμενοι εργοδότες απασχολούν το 51% των 
εργαζομένων του επαγγέλματος στον κλάδο, αποφα¬ 
σίζουμε: 

1. Κηρύσσουμε υποχρεωτική την απόφαση διαιτησίας 
35/2007 «Ρύθμιση των όρων αμοιβής και εργασίας των 
οδηγών τουριστικών λεωφορείων (πούλμαν) όλης της 
χώρας για όλους τους εργοδότες και εργαζομένους του 
επαγγέλματος στον κλάδο που αφορά αυτή. 

2. Η ισχύς της απόφασης αυτής αρχίζει από 
25.7.2007. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Νοεμβρίου 2007 

Η ΥΦΥΠΟΥΡΓΟΣ 

ΣΟΦΙΑ ΚΑΛΑΝΤΖΑΚΟΥ 
-♦- 

Αριθμ. 16495 (10) 

Μεταβίβαση δρόμων και ρεμμάτων - χανδάκων αγρ/ 
τος Καλλιφύτου στο Δήμο Δράμας (για Δ.Δ. Καλ- 
λιφύτου). 

Ο ΝΟΜΑΡΧΗΣ ΔΡΑΜΑΣ 

Έχοντας υπόψη: 

1. Τις διατάξεις του π.δ. 30/1996 ΦΕΚ 21Α «Κώδικας 
Νομαρχιακής Αυτοδιοίκησης» 

2. Τις υπ’ αριθμ. 7/1995, 90/2000 και 105/2001 αποφά¬ 
σεις του Ν.Σ. Δράμας «Οργανισμός Λειτουργίας των 
Υπηρεσιών» 

3. Τις διατάξεις του άρθρου 3 παραγρ. 2 του 
ν.3147/2003 

4. Τα κτηματολογικά στοιχεία των οριστικών διανομών 
αγρ/τος Καλλιφύτου, αποφασίζουμε: 

Μεταβιβάζουμε στο Νομικό Πρόσωπο του Δήμου Δρά¬ 
μας (Δ.Δ. Καλλιφύτου) κατά πλήρη νομή και κυριότητα 
και χωρίς καταβολή τιμήματος τις παρακάτω εκτάσεις 
του αγρ/τος το οποίο υπάγεται στην Διοικητική Περι¬ 
φέρεια του παραπάνω Δήμου, ως ακολούθως: 

Ο 

οιστική διανουή έτους 1930 ανο/τος Καλλιωύτου 

α/α 


Αριθμός 

τευαγίου 

Έκταση 
σε τ.υ. 

Είδος κτήματος 

1 


2 

68.250 

Δοόυοι - κοινοί» 

2 


5 

58.500 

« 

3 


1998 

71.625 

« 

4 


3 

170.875 

« 

5 


31 

1.854.152 

Ρέυυα κοινό 

6 


3356 

6.375 

« 

7 


3416 

135.000 

« 

8 


3429 

3.750 

« 

9 


3430 

1.500 

« 







Συυπλ/κή διανουή έτους 1957 

α/α 


Αριθμός 

τευαγίου 

Έκταση 
σε τ.υ. 

Είδος κτήματος 

1 


4035 

562 

Χάνδακας 

2 


4162 

875 

« 

3 


3504Β 

1.817.582 

Ρέυυα - κοινό 

4 


4106 

3.000 

Δοόυοι κοινοί 

5 


- 

20.410 

Δοόυοι διανουής 






Συυπλ/κή διανουή έτους 1962 

α/α 


Αριθμός 

τευαγίου 

Έκταση 
σε τ.υ. 

Είδος 

κτήυατος 

1 


- 

140 

Δοόυοι διανουής κοινοί 







Η απόφασή μας αυτή έχει θέση τίτλου κυριότητας και 
μεταγράφεται στο Υποθηκοφυλακείο Δράμας με την 
φροντίδα του Δήμου Δράμας, σύμφωνα με την διάτα¬ 
ξη του άρθρου 3 παρ. 2 του ν. 3147/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 7 Νοεμβρίου 2007 

Ο Νομάρχης κ.α.α. 

ΘΩΜΑΣ ΙΩΑΝΝΙΔΗΣ 


Αριθμ. 9382 (11) 

Διενέργεια υποχρεωτικού αναδασμού περιοχής αγρ/τος 
(τμήμα) Ελαφοχωρίου του Δήμου Μεταξάδων. 

Ο ΝΟΜΑΡΧΗΣ ΕΒΡΟΥ 

Έχοντας υπόψη: 

1. Τις διατάζεις του ν. 674/1977 «περί αναδασμού της 
γης και μεγεθύνσεως των γεωργικών εκμεταλλεύσεων 
και άλλων τινών διατάξεων» και ειδικότερα τα άρθρα 5 
(περίπτ. δ') και 6 (παρ. 1). 

2. Την υπ’ αριθμ. 56091/23.10.2001 απόφαση Υπουργού 
Γ εωργίας. 

3. Σχετική εισήγηση της Δ/νσης Αγροτικής Ανάπτυξης 
Ορεστιάδας, αποφασίζουμε: 

Να γίνει υποχρεωτικός αναδασμός στην περιοχή αγρ/ 
τος (τμήμα) Ελαφοχωρίου του Δήμου Μεταξάδων σε 
έκταση 2.000 στρεμ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ορεστιάδα, 19 Δεκεμβρίου 2001 

Ο Νομάρχης 
ΓΕΩΡΓΙΟΣ ΝΤΟΛΙΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στην υπ’ αριθμ. 6322/14.9.2007 απόφαση του Πρυτα- 
νικού Συμβουλίου του Πανεπιστημίου Κρήτης «Καθορι¬ 
σμός αρμοδιοτήτων των Αντιπρυτάνεων του Πανεπι¬ 
στημίου Κρήτης», που δημοσιεύθηκε στο ΦΕΚ υπ’ αριθμ. 
2125/1.11.2007 τ.Β', διορθώνεται: 

από το εσφαλμένο: 

«για το χρονικό διάστημα της τριετούς θητείας 
τους» 

στο σωστό: 

«για το χρονικό διάστημα της τετραετούς θητείας 
τους» 

(Από το Πανεπιστήμιο Κρήτης) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ, 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιίή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.ΔΔ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 ί προσαυξανόμενη κατά 1 € ανά 50 σελίδες. 

• Η τιμή πώλησης σε μορφή οά-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίηΙθΓπβΙ: ΗΙΙρύ/νννννν.βΙ.ςι· 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 ί ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ΐ ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.βΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 

